Situau en un terreno de siet acres de superficie propiedat de Charles y Marjorie Wigg, qui mercoron en 1953 lo que ta par d'alavez yera una grancha avicola, Featherdale Wildlife Park ubrió as suyas puertas en 1972, quan o suyo yerno Bruce Kibbare, qui heba estudiau zoolochía, decidió fer un vivero ta plantas y árbols nativos australianos en o que pudieran vivir tamién animals autoctonos. Quasi habió de zarrar en l'anyo 1975 debiu a una recalificación d'os terrenos a on que se trobaba ta fer viviendas publicas, encara que a decesión fue a la fin revocada por o primer menistro de Nueva Galas d'o Sud Sir Robert Askin.